Oosrandtak SA Jagters - Ledevergaderings
Ons lede soek ook na geleenthede waar hulle informeel kan kuier saam met ander jagters. Dis dan presies wat lede aande bied.
Daar is 'n kort formele sessie waar die administrasie afgehandel word, soos terugvoer oor skietuitslae, toekomstige skietkompetisies, ens. Ons ook gereelde sprekers wat oor 'n wye reeks onderwerpe kom gesels. Hierdie onderwerpe word deur die lede voorgestel tydens sulke ledeaande. Na die "toesprake" kuier en braai ons saam, dikwels tot baie laat...
Ons vind ook dat al meer jagters hulle families begin saambring. Dit is regtig iets wat ons aanbeveel en wil bevorder.
Ons vind dat sodra "vroulief" sien met wie die jagter so graag wil kuier en self hoor en sien wat tydens so 'n aand gebeur, sy baie meer gemaklik raak met die lid se deelname aan die tak se aktiwiteite. Wat dan ook gebeur, is dat die dames naderhand self begin skietbaan toe kom - net wat ons wil hê!
Ons sosiale vergaderings word gehou 19:00 op die eerste Donderdag van die maand by die Kemptonpark Rolbalklub in Zuurfontein. Na die vergadering word daar gebraai - pap & sous en slaai word voorsien en 'n kontantkroeg is beskikbaar.